
Αρ. Φύλλου 330 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιότητας Υφυπουργού Εθνικής 
Άμυνας στους Αρχηγούς των Γενικών Επιτελείων 


των Ενόπλων Δυνάμεων στους Γενικούς Διευθυ¬ 
ντές ΕΠΥΕΘΑ - ΓΔΕ και ΓΔΑΒΕΤ και στον Πρόεδρο 
του Αναθεωρητικού Δικαστηρίου. 1 

Έξοδα κίνησης σε υπαλλήλους που απασχολούνται με 
την υποστήριξη και οργάνωση του έργου των αυ¬ 
τοψιών και της αποκατάστασης των σεισμοπλή¬ 
κτων. 2 


Σύσταση, συγκρότηση και ορισμός μελών Ομάδας Ερ- 
γασίαςτου Υπουργείου Οικονομικών, γιατη μελέτη 
θέσπισης φορολογικών κινήτρων συγχώνευσης 
επιχειρήσεων πληροφοριακής και τηλεπικοινωνιών 3 

Σύσταση, συγκρότηση και ορισμός μελών Επιτροπής 
του Υπουργείου Οικονομικών, για την εκπόνηση με¬ 
λέτης των μηχανισμών ασφαλείας του Στιγμιαίου 


Κρατικού Λαχείου. 4 

Αύξηση για το έτος 2000 των καταβαλλόμενων συντά- 
ξεωντου Ταμείου Πρόνοιας και Επικουρικής Ασφά¬ 
λισης Προσωπικού Ιπποδρομιών. 5 


Αύξηση για το έτος 2000 των καταβαλλομένων συντά¬ 
ξεων του Ταμείου Επικουρικής Ασφάλισης Ασφαλι¬ 
στών και Προσωπικού Ασφαλιστικών Επιχειρήσε¬ 


ων. 6 

Αύξηση για το έτος 2000 των καταβαλλομένων συντά- 
ξεωντου Ταμείου Επικουρικής Ασφάλισης Υπαλλή¬ 
λων Φαρμακευτικών Εργασιών. 7 

Επιχορήγηση του ΓΕΝΙΚΟΥ ΠΕΡΙΦΕΡΕΙΑΚΟΥ ΝΟΣΟ¬ 
ΚΟΜΕΙΟΥ ΠΑΠΑΓΕΩΡΓΙΟΥ για το οικονομικό έτος 
2000. 8 

Εφαρμογή Προγράμματος απογευματινής λειτουρ¬ 
γίας Βρεφονηπιακού Σταθμού στο Δήμο Αγ. Παρα¬ 
σκευής Ν. Αττικής. 9 

Ίδρυση Πυροσβεστικών Κλιμακίων . 10 

Ίδρυση Πυροσβεστικών Κλιμακίων . 11 


ΑΠΟΦΑΣΕΙ Σ 

Αριθ. Φ.010/1/173038 (1) 

Μεταβίβαση αρμοδιότητας Υφυπουργού Εθνικής Άμυνας 
στους Αρχηγούς των Γ ενικών Επιτελείων των Ενόπλων 
Δυνάμεων στους Γενικούς Διευθυντές ΕΠΥΕΘΑ - Γ ΔΕ 
και Γ ΔΑΒΕΤ και στον Πρόεδρο του Αναθεωρητικού Δι¬ 
καστηρίου. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Το άρθρο 7 παράγραφος 2 του Ν. 2292/95 «Οργανι¬ 
σμός και λειτουργία Υπουργείου Εθνικής Άμυνας, διοίκη¬ 
ση και έλεγχος των Ενόπλων Δυνάμεων και άλλες διατά¬ 
ξεις» (ΦΕΚ35Α'). 

2. Το Ν. 2304/95 «Κώδικας Δικαστικού Σώματος Ενό¬ 
πλων Δυνάμεων» (ΦΕΚ83Α'). 

3. Το άρθρο 20 του Ν. 2641/98 «Παλλαϊκή Άμυνα και άλ¬ 
λες διατάξεις» (ΦΕΚ21 ΙΑ'). 

4. Το άρθρο 96 του Π.Δ. 55/99 «Κωδικοποίηση σ’ ενιαίο 
κείμενο των διατάξεων της νομοθεσίας για την εκλογή 
Βουλευτών» (ΦΕΚ58Α'). 

5. Το Π.Δ. 157/98 «Επιτελείο Υπουργού Εθνικής Άμυ¬ 
νας» (ΦΕΚ 120Α'). 

6. Το Π.Δ. 438 «Γενική Διεύθυνση Εξοπλισμών του 
Υπουργείου Εθνικής Άμυνας». 

7. Την υπ’αριθμ. πρωτ. 29261/7.10.1996 κοινή απόφαση 
Πρωθυπουργού και Υπουργού Εθνικής Άμυνας για «Ανά¬ 
θεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας» (ΦΕΚ 933Β'). 

8. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Μεταβιβάζουμε στους Αρχηγούς ΓΕΕΘΑ, ΓΕΣ, ΓΕΝ, 
ΓΕΑ στους Γενικούς Διευθυντές ΕΠΥΕΘΑ, ΓΔΕ και ΓΔΑ- 
ΒΕΤ και στον Πρόεδρο του Αναθεωρητικού Δικαστηρίου 
την αρμοδιότητα χορήγησης κανονικών αδειών, σε περί¬ 
πτωση κατεπείγουσας ανάγκης, στο διάστημα που μεσο¬ 
λαβεί από την προκήρυξη των εκλογών μέχρι και την ημέ¬ 
ρα της ψηφοφορίας, για το υπαγόμενο σ’ αυτούς Στρα¬ 
τιωτικό και Πολιτικό Προσωπικό καθώς και για τους 

Δικαστικούς Λειτουργούς του Δικαστικού Σώματος των 
Ενόπλων Δυνάμεων. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2000 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 


Αριθ. 2/17096/0022 (2) 

Έξοδα κίνησης σε υπαλλήλους που απασχολούνται με 
την υποστήριξη και οργάνωση του έργου των αυτο¬ 
ψιών και της αποκατάστασης των σεισμοπλήκτων. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν.867/79 «Περί Κυρώσεως, τροποποιήσεως και συ- 
μπληρώσεωςτης από 28.2.79 Πράξεως Νομοθετικού Πε¬ 
ριεχομένου, του Προέδρου της Δημοκρατίας» «Περί απο- 
καταστάσεως ζημιών εκ των σεισμών 1978 εις περιοχήν 
Βορ. Ελλάδος κ.λπ. και ρυθμίσεως ετέρωντινών συναφών 
θεμάτων» και ειδικότερα το άρθρο 13 της Πράξεως. 

2. Το Ν. 1190/81 «Περί Κυρώσεως της από 29.3.81 Νο¬ 
μοθετικού Περιεχομένου, του Προέδρου της Δημοκρα¬ 
τίας «Περί αποκαταστάσεως ζημιών εκ των σεισμών 
1981» και ρυθμίσεις ετέρων συναφών θεμάτων και ειδικό¬ 
τερα τις παραγράφους 7 και 8 του άρθρου 2 και το άρθρο 
5του κυρωτικού Νόμου. 

3. Το Ν. 2778/99 (ΦΕΚ 295/30.12.99 τ.Α') άρθρο 49 με το 
οποίο αντικαταστάθηκαν τα άρθρα 13 και 14 του Ν. 
867/79 και η παρ.7του άρθρου δεύτερου του Ν. 1190/81. 

4. Το Ν. 2685/99 (ΦΕΚ 35/18.2.99 τ.Α') «Κάλυψη δαπα¬ 
νών μετακινούμενων υπαλλήλων εντός και εκτός Επικρά¬ 
τειας και άλλες διατάξεις» και ειδικότερα άρθρο 5 παρ. 3. 

5. Το Ν.2412/96 (ΦΕΚ 123/Α/17.6.96) «περί μεταφοράς 
αρμοδιοτήτων από Υπουργικό Συμβούλιο σε άλλα Κυ¬ 
βερνητικά όργανα και άλλες διατάξεις». 

6. Τις οικ/3751/ΤΠ31/10.9.99, οικ/3992/ΤΠ31/17.9.99, 
οικ/ 4194/ΤΠ31/24.9.99 Κοινές Υπουργικές Αποφάσεις 
του Υπουργού Εθνικής Οικονομίας και των Υφυπουργών 
Οικονομικών και ΠΕ.ΧΩ.ΔΕ. για την αποκατάσταση ζη¬ 
μιών από το σεισμό της 7ηςΣεπτεμβρίου 1999 σε περιο¬ 
χές του Νομού Αττικής. 

7. Το έργο 9969000 της ΣΑΕ 069του προγράμματος Δη¬ 
μοσίων Επενδύσεων. 

8. Την απόφαση οικ/3828/ΤΣΕΠ 31.1/8.11.95 για την 
Αναδιοργάνωση Υπηρεσιών της Υ.Α.Σ. 

9. Το Π.Δ.69/1988 «Οργανισμός Γενικής Γραμματείας 
Δημοσίων Έργων» όπως έχει τροποποιηθεί και ισχύει μέ¬ 
χρι σήμερα. 

10. Το άρθρο 40 του Ν. 849/78 «περίπαροχής κινήτρων 
δια την ενίσχυση της Περιφερειακής και Οικονομικής 
Ανάπτυξης της χώρας», όπως συμπληρώθηκε με το άρ¬ 
θρο 8 του Ν. 2129/93. 

11. Την Κοινή Απόφαση Δ17α/03/99/Φ.2.2.1/29.10.96 
και του Υπουργού ΠΕ.ΧΩ.ΔΕ. στους Υφυπουργούς 
ΠΕ.ΧΩ.ΔΕ. Χρήστο Βερελή και Θεόδωρο Κολιοπάνο». 

12. Την 3877/14.9.99 Απόφαση του Υφυπουργού 


ΠΕ.ΧΩ.ΔΕ. για τη μεταβίβαση αρμοδιοτήτων στον Προϊ¬ 
στάμενο της Υπηρεσίας Αποκατάστασης Σεισμοπλήκτων 
(Υ.Α.Σ.). 

13. Την 1107147/1239/0006Α/4.10.96 απόφαση του 
Πρωθυπουργού καιτου Υπουργού Οικονομικών περί ανά¬ 
θεσης αρμοδιοτήτων στους Υφυπουργούς Οικονομικών. 

- Επειδή είναι απαραίτητο να απλουστευθούν και να επι¬ 
ταχυνθούν οι διαδικασίες που χρειάζονται για να προω¬ 
θηθεί και ολοκληρωθεί, όσο είναι δυνατόν πιο γρήγορα, η 
αποκατάσταση, προσωρινά και οριστικά, των ζημιών που 
προκλήθηκαν από το σεισμό της 7.9.1999. 

- Επειδή σύμφωνα με την παρ. 7 του δεύτερου άρθρου 
του Ν.1190/81 που αντικαταστάθηκε μετηνπαρ.2του άρ¬ 
θρου 49του Ν. 2778/99 (ΦΕΚ295/30.12.1999τ.Α') «Στους 
Μηχανικούς ιδιώτες ή υπαλλήλους, με οποιαδήποτε σχέ¬ 
ση του Δημοσίου, Ο.Τ.Α, και λοιπών Ν.Π.Δ.Δ. ή Δημοσίων 
Επιχειρήσεων ή Οργανισμών, τους χρησιμοποιηθέντες ή 
χρησιμοποιούμενους για τις αυτοψίες και τους ελέγχους 
κτιρίων πληγέντων από τους σεισμούς και στο προσωπι¬ 
κό υποστήριξης αυτών, οργάνωσης και συντονισμού, δύ- 
ναται να καταβάλλονται έξοδα κίνησής τους στις σεισμό¬ 
πληκτες περιοχές, που καθορίζονται κατ’αποκοπή ανά 
αυτοψία ή έλεγχο ή ανά ημέρα ανεξάρτητα από τα χρησι¬ 
μοποιούμενα μέσα κίνησης, με κοινή απόφαση των 
Υπουργών Οικονομικών και ΠΕ.ΧΩ.ΔΕ., κατ’ εξαίρεση κά¬ 
θε άλλης γενικής ή ειδικής διάταξης. Οι δαπάνες κατα¬ 
βάλλονται από τις σχετικές πιστώσεις αποκατάστασης. 

Επειδή σύμφωνα με το Ν. 2412/96 και την υπ’ αρ. 
οικ/3751/ΤΠ31/10.9.1999 Κοινή Απόφαση επεκτείνονται 
κατ’ανάλογο εφαρμογή οι διατάξεις της από 30.7.1978 
Πράξεως Νομοθετικού Περιεχομένου, όπως αυτή κυρώ¬ 
θηκε και συμπληρώθηκε με τους Νόμους 867/79, 
1048/80, 1190/81 και 1133/81 καθώς και 1133/81 καθώς 
και των σχετικών κανονιστικών πράξεων, όπως ισχύουν 
σήμερα και στις περιοχές που οριοθετήθηκαν με τις προ- 
αναφερόμενες Κοινές Αποφάσεις. 

Επειδή τα έργα για να αποκατασταθούν οι ζημιές που 
προξένησε ο σεισμός τόσο σε ιδιωτικές, όσο και σε δημό¬ 
σιες ή κοινόχρηστες κατασκευές, γενικά, είναι επείγοντα 
και δεν υπάρχει δυνατότητα να κινηθούν οι τεχνικοί υπάλ¬ 
ληλοι και οι επιτροπές με κρατικά αυτοκίνητα, ενώ δεν είναι 
δυνατόν να χρησιμοποιηθούν οι δημόσιες συγκοινωνίες. 

- Επειδή κρίθηκε αναγκαίο να χρησιμοποιηθεί στο έργο 
των αυτοψιών και της αποκατάστασης των σεισμοπλή¬ 
κτων έμπειρο προσωπικό ως πυρήνας των νέων υπηρε¬ 
σιακών μονάδων που συστήθηκαν μετά τον σεισμό της 
7.9.1999. 

Επειδή το προσωπικό αυτό υπηρετεί σε άλλες υπηρε¬ 
σιακές μονάδες της Ελλάδος (εκτός Αττικής και Βοιω¬ 
τίας) αντιμετωπίζοντας το έργο αποκατάστασης παλαιο- 
τέρων σεισμών και ασκεί παράλληλα καθήκοντα στις νε- 
οϊδρυθείσες μονάδες. 

- Επειδή πρέπει να αντιμετωπισθούν τα έξοδα της πα¬ 
ραμονής τους στην Αθήνα και να καταβληθούν οι αμοιβές 
για το ειδικό έργο που προσφέρουν, αποφασίζουμε: 

Στους υπαλλήλους που ανήκουν σε υπηρεσίες εκτός 
Νομού Αττικής και υπηρετούν με παράλληλα καθήκοντα 
στην Υπηρεσία Αποκατάστασης Σεισμοπλήκτων (ΥΑΣ), 
στους Τομείς Αποκατάστασης Σεισμοπλήκτων (ΤΑΣ) και 
στα Γραφεία Αποκατάστασης Σεισμοπλήκτων (ΓΑΣ) απα¬ 
σχολούμενοι με την οργάνωση και τη στήριξη του έργου 
της αποκατάστασης των ζημιών καταβάλλονται έξοδα κί¬ 
νησης ανεξάρτητα από τα μέσα κίνησης που χρησιμοποι- 

ούν, κατ’ εξαίρεση κάθε άλλης γενικής ή ειδικής διάταξης. 

1. Τα έξοδα κίνησης καθορίζονται κατ’ αποκοπή ανά 
ημέρα και ορίζονται ως εξής: 

α) Στους προϊσταμένους των ΤΑΣ που έχουν τοποθετη¬ 
θεί προσωρινά και ανήκουν σε υπηρεσίες εκτός Νομού 
Αττικής 35.000 δρχ. ημερησίως εφ’ όσον δεν παρέχεται 
διαμονή και σίτιση άλλως 20.000 δρχ. ημερησίως. 

β) Στους υπαλλήλους των κατηγοριών ΠΕ και ΤΕ που 
έχουν τοποθετηθεί προσωρινά στους ΤΑΣ και ΓΑΣ και 
ανήκουν σε υπηρεσίες εκτός Νομού Αττικής ποσό 30.000 
δρχ. εφ’ όσον δεν παρέχεται διαμονή και σίτιση άλλως 
18.000 δρχ. ημερησίως. 

γ) Στους υπαλλήλους λοιπών κατηγοριών που έχουν το¬ 
ποθετηθεί προσωρινά στους ΤΑΣ και Γ ΑΣ και ανήκουν σε 
υπηρεσίες εκτός Νομού Αττικής ποσό 25.000 δρχ. ημε¬ 
ρησίως εφ’ όσον δεν παρέχεται διαμονή και σίτιση άλλως 
15.000 δρχ. ημερησίως. 

Η απασχόληση των υπαλλήλων θα βεβαιώνεται από τον 
προϊστάμενο της Υπηρεσία τους. 

2. Οι υπάλληλοι στους οποίους χορηγείται ποσό για 
έξοδα κίνησης για αυτοψίες και έλεγχο κτιρίων δεν δικαι¬ 
ούνται εκτός έδρας ημερήσια αποζημίωση και υπερωρια- 
κήτοιαύτη. 

3. Μέχρι την εκκαθάριση των ποσών επιτρέπεται η χο¬ 
ρήγηση προκαταβολών στους υπαλλήλους ή η τμηματική 
πληρωμή τους. 

4. Τα ποσά των εξόδων κίνησης καταβάλλονται για τις 
πραγματικές δαπάνες στις οποίες υποβάλλονται οι υπάλ¬ 
ληλοι για την μετακίνηση τους, δεν υπόκεινται σε κρατή¬ 
σεις υπέρ τρίτων σύμφωνα με τις διατάξεις του άρθρου 5 
παρ. 3 του ν.2685/99 και δεν φορολογούνται. 

5. Από τις διατάξεις της απόφασης αυτής προκαλείται 
δαπάνη 420.000.000 δρχ. 

Η δαπάνη που προκύπτει απάτην απόφαση αυτή βαρύ¬ 
νει τις πιστώσεις του έργου 9969000 της ΣΑΕ 069 του 
Π.Δ.Ε. 

Η ισχύς της απόφασης αυτής αρχίζει από την ημερομη¬ 
νία του σεισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2000 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΧΡΙΣΤΟΣ ΒΕΡΕΛΗΣ 


Αριθ. 1025299/269/Α0006 (3) 

Σύσταση, συγκρότηση και ορισμός μελών Ομάδας Εργα¬ 
σίας του Υπουργείου Οικονομικών, για τη μελέτη θέ¬ 
σπισης φορολογικών κινήτρων συγχώνευσης επιχει¬ 
ρήσεων πληροφοριακής και τηλεπικοινωνιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των άρθρων 89 & 128 του Π.Δ. 284/88 «Οργανισμός 
του Υπουργείου Οικονομικών» (ΦΕΚ.Α' 128). 

β) του άρθρου 34 του Ν.1914/1990 «Εκσυγχρονισμός 
και ανάπτυξη του Δημοσίου Τομέα και της Κεφαλαιαγο¬ 
ράς, φορολογικές ρυθμίσεις και άλλες διατάξεις» (Α' 
178), σε συνδυασμό με τις διατάξεις του άρθρου 13 του 


Ν. 2346/1995 «Δαπάνες κίνησης των μετακινούμενων 
προσώπων με εντολή του Δημοσίου εντός και εκτός της 
επικράτειας για εκτέλεση υπηρεσίας και άλλες διατάξεις» 
(Α' 220) 

γ) του άρθρου 19 του Ν.2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (Α' 54). 

δ) του άρθρου 19 του Ν. 1599/1986 «Σχέσεις Κράτους- 
Πολίτη, καθιέρωση νέου τύπου δελτίου ταυτότητας και 
άλλες διατάξεις» (Α' 75), όπως τροποποιήθηκε και κωδι- 
κοποιήθηκε με τις διατάξεις των άρθρων 13,14,15 και 33 
του Ν. 2690/1999 «Κύρωση του Κώδικα Διοικητικής Διαδι¬ 
κασίας και άλλες διατάξεις (Α' 45). 

ε) του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27 του Ν. 2081/1992 και τροποποιήθηκε με το άρ¬ 
θρο 1 παρ.2ατου Ν. 2469/1997 (Α'38). 

2. Την αριθμ.1123812/1424/Α0006/14-11-96 απόφασή- 
μας (Β' 1052), όπως αυτή τροποποιήθηκε και συμπληρώ¬ 
θηκε με την αριθμ.1047377/598/Α0006/22-4-1997 (Β' 
366), ομοία, με την οποία μεταβιβάστηκε στο Γενικό 
Γραμματέα, στους Γενικούς Δ/ντές κ.λπ. η εξουσία να 
υπογράφουν «Με Εντολή Υπουργού». 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνης ύψους 4.200.000 δρχ. περίπου, 
η οποία θα βαρύνει τις πιστώσεις του Προϋπολογισμού 
Εξόδων του Υπουργείου Οικονομικών έτους 2000 (ΚΑΕ 
0515, Ε.Φ.23110), αποφασίζουμε: 

Α. Συνιστούμε στο Υπουργείο Οικονομικών Ομάδα Ερ¬ 
γασίας για τη μελέτη της θέσπισης φορολογικών κινή¬ 
τρων συγχώνευσης επιχειρήσεων πληροφορικής και τη¬ 
λεπικοινωνιών. 

Β. Συγκροτούμε την παραπάνω Ομάδα Εργασίας και 
ορίζουμε τα μέλη αυτής ως εξής: 

α) τον Γεώργιο Καβαλάκη, υπάλληλο με βαθμό Α', του 
κλάδου ΠΕ - Εφοριακών, που υπηρετεί ως Προϊστάμενος 
του Β' τμήματος της Δ/νσης Φορολογίας Εισοδήματος, 
ως Συντονιστή, 

β) τον Ιωάννη Μαρίνη, υπάλληλο με βαθμό Α', του κλά¬ 
δου ΠΕ Εφοριακών, που υπηρετεί ως Προϊστάμενος του 
Α' τμήματος της Δ/νσης Κώδικα Βιβλίων και Στοιχείων, ως 
μέλος, 

γ) τον Στυλιανό Παναγιωτίδη, υπάλληλο με βαθμό Α', 
του κλάδου ΠΕ Εφοριακών, που υπηρετεί στη Δ/νση Φο¬ 
ρολογίας Εισοδήματος, ως μέλος, 

δ) την Παρασκευή Χαμηλού, υπάλληλο με βαθμό Α', του 
κλάδου ΠΕ Πληροφορικής, ειδικότητας δοίίνναΓΘ, που 
υπηρετεί στη Δ/νση Εφαρμογών Η/Υ και συμμετέχει στο 
έργο εφαρμογών του ΤΑΧΙ5, ως μέλος. 

ε) την Ευανθία Χατζηπαναγιώτου, υπάλληλο με βαθμό 
Α', του κλάδου ΠΕ Εφοριακών, που υπηρετεί στη ΔΟΥ Μο¬ 
σχάτου και συμμετέχει στο έργο εφαρμογών του ΤΑΧΙ5, 
ως μέλος, 

στ) τον Χαρίλαο Μανιώτη, εκπρόσωπο του Συνδέσμου 
Επιχειρήσεων Πληροφορικής Ελλάδας (ΣΕΠΕ), ως μέ¬ 
λος. 

Γ. Χρέη Γραμματέα της Ομάδας Εργασίας θα εκτελεί η 
Ηλιοκαύτου Μαρία, υπάλληλος με βαθμό Δ' του κλάδου 
ΠΕ Εφοριακών, που υπηρετεί στη Δ/νση Φορολογίας Ει¬ 
σοδήματος. 

Δ. Έργο της Ομάδας Εργασίας είναι η μελέτη για τη θέ¬ 
σπιση φορολογικών κινήτρων συγχώνευσης επιχειρήσε¬ 
ων Πληροφορικής και Τηλεπικοινωνιών. 




3852 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Ε. Η Ομάδα Εργασίας θα συνεδριάζει, εντός και εκτός 
του κανονικού ωραρίου λειτουργίας των Δημοσίων Υπη¬ 
ρεσιών, στο κατάστημα του Υπουργείου Οικονομικών επί 
της οδού Καρ.Σερβίας 10 και θα ολοκληρώσειτο έργο της 
εντός 6 μηνών από τη δημοσίευση της παρούσας στην 
Εφημερίδα της Κυβερνήσεως, υποβάλλοντας το πόρισμά 
της στον Υφυπουργό Οικονομικών και στις Δ/νσεις Φορο¬ 
λογίας Εισοδήματος και Κώδικα Βιβλίων και Στοιχείων, 
καθώς και στην Ομάδα Έργου Εφαρμογών ΤΑΧΙ3, ενημε¬ 
ρώνοντας σχετικά και τη Δ/νση Οργάνωσης. 

ΣΤ. Η αμοιβή του Συντονιστή, των μελών και του Γραμ- 
ματέατης Ομάδας Εργασίας θα καθορισθεί με άλλη από¬ 
φαση του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2000 
Με εντολή Υπουργού 

Ο Γ ενικός Διευθυντής Διοικητικής Υποστήριξης 
ΝΙΚ. ΣΤΑΥΡΙΑΝΑΚΗΣ 


Αριθ. 1019511/242/Α0006 (4) 

Σύσταση, συγκρότηση και ορισμός μελών Επιτροπής του 
Υπουργείου Οικονομικών, για την εκπόνηση μελέτης 
των μηχανισμών ασφαλείας του Στιγμιαίου Κρατικού 
Λαχείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88 «Οργανισμός 
του Υπουργείου Οικονομικών» (Α' 128) όπως τροποποιή¬ 
θηκε και ισχύει. 

β) Της παρ. 1 του άρθρου 23 του Ν. 2085/92 (Α' 170) 
«Ρύθμιση θεμάτων Οργάνωσης λειτουργίας και προσωπι¬ 
κού της Δημόσιας Διοίκησης και άλλες διατάξεις». 

γ) Του άρθρου 34 του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της Κεφαλαιαγοράς, 
φορολογικές ρυθμίσεις και άλλες διατάξεις (Α' 178), σε 
συνδυασμό με τις διατάξεις του άρθρου 13 του Ν. 
2346/95 (Α'220). 

δ) Των άρθρων 18 και 19 του Ν. 2470/97 (Α' 40) «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις». 

2.. Το αριθμ. 2618/24.2.2000 έγγραφο της Δ/νσης Κρα¬ 
τικών Λαχείων. 

3. Το γεγονός ότι, από τις διατάξεις της απόφασης αυ¬ 
τής προκαλείται δαπάνη, για την αμοιβή των μελών και 
της Γραμματέατης Επιτροπής, ύψους 5.300.000 δρχ. πε¬ 
ρίπου, η οποία θα βαρύνει τον προϋπολογισμό εξόδων 
της Δ/νσης Κρατικών Λαχείων, έτους 2000 (ΚΑΕ 0515). 

4. Την αριθμ. 1123812/1424/Α0006/14.11.96 απόφασή- 
μας (ΒΊ052), όπως τροποποιήθηκε και συμπληρώθηκε με 
την αριθμ. 1047377/598/Α0006/29.4.97 (Β'366) ομοία, με 
την οποία μεταβιβάσθηκε η εξουσία στο Γενικό Γραμμα- 
τέα, στους Γενικούς Δ/ντές κ.λπ. να υπογράφουν «Με 
Εντολή Υπουργού», Αποφασίζουμε: 

1) Συνιστούμε στο Υπουργείο Οικονομικών Επιτροπή, 
για την εκπόνηση μελέτης των μηχανισμών ασφαλείας 
του Στιγμιαίου Κρατικού Λαχείου. 

2) Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 


α) Τον Σπυράκη Παύλο, Καθηγητή Τμήματος Μηχανι¬ 
κών Υπολογιστών και Πληροφορικής της Πολυτεχνικής 
Σχολής του Πανεπιστημίου Πατρών, ως Πρόεδρο. 

β) Τον Θεοδωρίδη Σέργιο, Καθηγητή Τμήματος Πληρο¬ 
φορικής του Πανεπιστημίου Αθηνών, ως μέλος. 

γ) Τον Σπυρόπουλο Κυριάκο, Αναπληρωτή Καθηγητή 
Τμήματος Ηλεκτρολόγων Μηχ/κών και Μηχ/κών Η/Υτου 
Εθνικού Μετσόβιου Πολυτεχνείου, ως μέλος με αναπλη¬ 
ρωτή τον Τουρατζίδη Λουδοβίκο, Διπλ-Μηχ/γο - Ηλεκ/γο 
ΕΜΠ Δρ. Μηχανικό Πληροφορικής. 

δ) Τον Βλαβάχα Ιωάννη. Αναπληρωτή Καθηγητή Τμήμα¬ 
τος Πληροφορικής του Πανεπιστημίου Θεσ/νίκης, ως μέ¬ 
λος. 

ε) Τον Γκρίντζαλη Δημήτριο, Επίκουρο Καθηγητή Τμή¬ 
ματος Πληροφορικής του Οικονομικού Πανεπιστημίου 
Αθηνών, ως μέλος. 

2) Χρέη Γραμματέα της Επιτροπής αυτής, θα εκτελεί η 
Μαυρομάτη Αικατερίνη, υπάλληλος με βαθμό Β'του κλά¬ 
δου ΔΕ Εφοριακών, που υπηρετεί στη Δ/νση Κρατικών 
Λαχείων. 

3) Έργο της Επιτροπής είναι η εκπόνηση μελέτης των 
μηχανισμών ασφαλείας του κεντρικού μηχανογραφικού 
συστήματος του Στιγμιαίου Κρατικού Λαχείου, του τηλε¬ 
πικοινωνιακού δικτύου μεταφοράς δεδομένα) και του 
ανάλογου εξοπλισμού ΟΝ ΕΙΝΕ επικύρωση των κερδιζό- 
ντων γραμματίων του Λαχείου. 

4) Η Επιτροπή θα συνεδριάζει εκτός του κανονικού ωρα¬ 
ρίου λειτουργίας των Δημοσίων Υπηρεσιών και θα ολο¬ 
κληρώσει το έργο της εντός 3 μηνών από την έκδοση της 
παρούσας απόφασης, οπότε και θα υποβάλει το πόρισμά 
της στη Δ/νση Κρατικών Λαχείων. 

5) Η αποζημίωση του Προέδρου, των μελών και της 
Γραμματέας της Επιτροπής, θα καθορισθεί με άλλη από¬ 
φαση του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2000 
Με εντολή Υπουργού 

Ο Γ ενικός Διευθυντής Διοικητικής Υποστήριξης 
ΝΙΚ. ΣΤΑΥΡΙΑΝΑΚΗΣ 


Αριθ. Φ. 103/376 (5) 

Αύξηση για το έτος 2000 των καταβαλλόμενων συντάξε¬ 
ων του Ταμείου Πρόνοιας και Επικουρικής Ασφάλισης 
Προσωπικού Ιπποδρομιών. 

ΟΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπ’ όψη: 

1. Τις διατάξεις του άρθρου 66 του Ν. 2084/1992 (Α' 
165). 

2. Τις διατάξεις του Π.Δ. 213/1992 (Α' 102) και του Π.Δ. 
372/1995 (Α'201). 

3. Τις διατάξεις του άρθρου 27 του Ν. 2081/1992 (Α' 
154). 

4. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων οικ. 
1749/4-11-1998 (ΒΊ171). 

5. Το υπ’ αριθ. 43792/576/13-12-1999 έγγραφο του 
Υπουργείου Εθνικής Οικονομίας με το οποίο καθορίστη¬ 
καν τα ποσοστά αυξήσεων των συντάξεων τρέχοντος 
έτους. 

6. Την απόφαση του Διοικητικού Συμβουλίου του Ταμεί¬ 
ου Πρόνοιας και Επικουρικής Ασφάλισης Προσωπικού Ιπ¬ 
ποδρομιών που λήφθηκε στην υπ’ αριθ. 2819/27-1-2000 
συνεδρίασή του. 

7. Την από 1-3-2000 οικονομική έκθεση της Δ/νσηςΑνα- 
λογιστικών Μελετών της Γενικής Γραμματείας Κοινωνι¬ 
κών Ασφαλίσεων. 

8. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση του προϋπολογισμού του 
εν’ λόγω Ταμείου, η οποία κατά το τρέχον έτος υπολογί¬ 
ζεται να ανέλθει στο ύψος των 29.000.000 δρχ. και θα κα¬ 
λυφθεί από τις πιστώσεις των ΚΑΕ 0629,0636 και 0637, 
αποφασίζουμε: 

Οι καταβαλλόμενες από το Ταμείο Πρόνοιας και Επι¬ 
κουρικής Ασφάλισης Προσωπικού Ιπποδρομιών συντά¬ 
ξεις προς τους συνταξιούχους του, των οποίων το συντα- 
ξιοδοτικό δικαίωμα εμπίπτει στο μέχρι 31-12-1999 χρονι¬ 
κό διάστημα, αυξάνονται από 1-1-2000 κατά ποσοστό 
τέσσερατοις εκατό (4 %) επίτου ποσού αυτών, όπως είχε 
διαμορφωθεί στις 31-12-1999. Στο ποσό αυτό συμπερι- 
λαμβάνεται και το διορθωτικό ποσό έτους 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2000 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 


Αριθ.Φ. 116/394 (6) 

Αύξηση για το έτος 2000 των καταβαλλομένων συντάξε¬ 
ων του Ταμείου Επικουρικής Ασφάλισης Ασφαλιστών 
και Προσωπικού Ασφαλιστικών Επιχειρήσεων. 

ΟΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 
(ΑΊ65). 

2. Τις διατάξεις του Π.Δ. 213/1992 (Α' 102) και του Π.Δ. 
372/1995 (Α'201). 

3. Τις διατάξεις του άρθρου 27 του Ν. 2081/1992 
(ΑΊ54). 

4. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων οικ. 
1749/4-11-1998 (ΒΊ171). 

5. Το υπ’ αριθ. 43792/576/13-12-1999 έγγραφο του 
Υπουργείου Εθνικής Οικονομίας με το οποίο καθορίστη¬ 
καν τα ποσοστά αυξήσεων των συντάξεων τρέχοντος 
έτους. 

6. Την απόφαση του Διοικητικού Συμβουλίου του Ταμεί¬ 
ου Επικουρικής Ασφάλισης Ασφαλιστών και Προσωπικού 
Ασφαλιστικών Επιχειρήσεων που λήφθηκε στην υπ’ αριθ. 
2768/68/1 -2-2000 συνεδρίασή του. 

7. Την από 7-3-2000 οικονομική έκθεση της Δ/νσηςΑνα- 
λογιστικών Μελετών της Γ ενικής Γ ραμματείας Κοινωνι¬ 
κών Ασφαλίσεων. 

8. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση του προϋπολογισμού του 
εν’ λόγω Ταμείου, η οποία κατά το τρέχον έτος υπολογί¬ 
ζεται να ανέλθει στο ύψοςτων 166.000.000 δρχ. και θα κα¬ 
λυφθεί από τις πιστώσεις των ΚΑΕ 0629, 0636 και 0637, 
αποφασίζουμε: 

Οι καταβαλλόμενες από το Ταμείο Επικουρικής Ασφά¬ 


λισης Ασφαλιστών και Προσωπικού Ασφαλιστικών Επιχει¬ 
ρήσεων συντάξεις προς τους συνταξιούχους του, των 
οποίων το συνταξιοδοτικό δικαίωμα εμπίπτει στο μέχρι 
31-12-1999 χρονικό διάστημα, αυξάνονται από 1-1-2000 
κατά ποσοστό τέσσερατοις εκατό (4 %) επίτου ποσού αυ¬ 
τών, όπως είχε διαμορφωθεί στις 31-12-1999. Στο ποσό 
αυτό συμπεριλαμβάνεται και το διορθωτικό ποσό έτους 
1999. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 10 Μαρτίου 2000 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 


Αριθ.Φ. 123/395 (7) 

Αύξηση για το έτος 2000 των καταβαλλομένων συντάξε¬ 
ων του Ταμείου Επικουρικής Ασφάλισης Υπαλλήλων 
Φαρμακευτικών Εργασιών. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 
(ΑΊ65). 

2. Τις διατάξεις του Π.Δ. 213/1992 (Α' 102) και του Π.Δ. 
372/1995 (Α' 201). 

3. Τις διατάξεις του άρθρου 27 του Ν. 2081/1992 
(ΑΊ54). 

4. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων οικ. 
1749/4-11-1998 (Β'1171). 

5. Το υπ’ αριθ. 43792/576/13-12-1999 έγγραφο του 
Υπουργείου Εθνικής Οικονομίας με το οποίο καθορίστη¬ 
καν τα ποσοστά αυξήσεων των συντάξεων τρέχοντος 
έτους. 

6. Την υπ’ αριθ. 27 απόφαση του Διοικητικού Συμβουλί¬ 
ου του Ταμείου Επικουρικής Ασφάλισης Υπαλλήλων Φαρ¬ 
μακευτικών Εργασιώνπου λήφθηκε στην 3429η/25.1.2000 
συνεδρίασή του. 

7. Την από 6-3-2000 οικονομική έκθεση της Δ/νσης Ανα- 
λογιστικών Μελετών της Γενικής Γραμματείας Κοινωνι¬ 
κών Ασφαλίσεων. 

8. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση του προϋπολογισμού του 
εν’ λόγω Ταμείου, η οποία κατά το τρέχον έτος υπολογί¬ 
ζεται να ανέλθει στο ύψοςτων 335.000.000 δρχ. και θα κα¬ 
λυφθεί από τις πιστώσεις των ΚΑΕ 0629, 0636 και 0637, 
αποφασίζουμε: 

Οι καταβαλλόμενες από το Ταμείο Επικουρικής Ασφά¬ 
λισης Υπαλλήλων Φαρμακευτικών Εργασιών συντάξεις 
προς τους συνταξιούχους του, των οποίων το συνταξιο- 
δοτικό δικαίωμα εμπίπτει στο μέχρι 31-12-1999 χρονικό 
διάστημα, αυξάνονται από 1-1-2000 κατά ποσοστό τέσ¬ 
σερα τοις εκατό (4 %) επίτου ποσού αυτών, όπως είχε δια¬ 
μορφωθεί στις 31-12-1999. Στο ποσό αυτό συμπεριλαμ- 
βάνεται και το διορθωτικό ποσό έτους 1999. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 10 Μαρτίου 2000 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

Αριθ. Αία/οικ. 3411/Φ 14-125 (8) 

Επιχορήγηση του ΓΕΝΙΚΟΥ ΠΕΡΙΦΕΡΕΙΑΚΟΥ ΝΟΣΟΚΟ¬ 
ΜΕΙΟΥ ΠΑΠΑΓΕΩΡΓΙΟΥ για το οικονομικό έτος 2000. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Νόμου 1964/1991 (ΦΕΚ 
146/Α/26.9.91) «Κύρωση Σύμβασης μεταξύ του Ελληνι¬ 
κού Δημοσίου και του Ιδρύματος Παπαγεωργίου» και του 
Νόμου 2618/16.6.98 (ΦΕΚ 128/Α/16.6.98) με το οποίο κυ¬ 
ρώθηκε η τροποποιητική σύμβαση της 3.11.97. 

2. Τις διατάξεις του άρθρου 3 του Ν. 2469/97 Περιορι¬ 
σμός και βελτίωση της αποτελεσματικότητας των κρατι¬ 
κών δαπανών. 

3. Την εγκεκριμένη πίστωση του Φ 210 ΚΑΕ 2542 «Επι¬ 
χορήγηση στο Γ.Π.Ν ΠΑΠΑΓΕΩΡΠΟΥ «του προϋπολογι¬ 
σμού οικονομικού έτους 1999 του Υπουργείου Υγείας και 
Πρόνοιας, ύψους 3.000.000.000 δρχ. 

4. Την αριθμ. 1107147/1239/0006 Α/96 (ΦΕΚ 922/Β/96) 
κοινή απόφαση ανάθεση αρμοδιοτήτων στους Υφυπουρ¬ 
γούς Οικονομικών, αποφασίζουμε: 

Καθορίζουμε το ύψος επιχορήγησης του ΓΕΝΙΚΟΥ ΠΕ¬ 
ΡΙΦΕΡΕΙΑΚΟΥ ΝΟΣΟΚΟΜΕΙΟΥ ΠΑΠΑΓΕΩΡΓΙΟΥ από το 
Δημόσιο για το οικονομικό έτος 2000 στο ποσό των τριών 
δισεκατομμυρίων (3.000.000.000) δρχ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 10 Μαρτίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 


Αριθ. Γ2β/693 (9) 

Εφαρμογή Προγράμματος απογευματινής λειτουργίας 
Βρεφονηπιακού Σταθμού στο Δήμο Αγ. Παρασκευής 
Ν. Αττικής. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 138/1992 (ΦΕΚ 68 τ. Α’) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε μεταγενέστε¬ 
ρα. 

2. Τις διατάξεις του άρθρου 42 του Ν. 2218/94 (ΦΕΚ 
90/94 τ.Α') 

3. Τις διατάξεις του άρθρου 9 του Ν. 2503/97 (ΦΕΚ 
107/97 τ. Α’) 

4. Τις διατάξεις του άρθρου 22 παρ. 3 του Ν. 2362/95 
(ΦΕΚ 247 τ. Α’) «περί Δημοσίου Λογιστικού κ.λ.π.». 

5. Τις διατάξεις του άρθρου 27 του Ν. 2081/92 (ΦΕΚ 
154/Α/92), όπου προστέθηκε το άρθρο 29 Α του Ν. 
1558/85 (ΦΕΚ 137τ. Α’)« Κυβέρνηση και Κυβερνητικά Όρ¬ 
γανα» και όπως αυτό τροποποιήθηκε με το άρθρο 1 του Ν. 
2469/97 (ΦΕΚ 38/Α/97) και το γεγονός ότι, από την πα¬ 
ρούσα απόφαση προκαλείται πρόσθετη δαπάνη σε βά¬ 
ρος του Κρατικού Προϋπολογισμού ύψους 46.000.000 
δρχ. για δύο (2) έτη συνολικά. Για το τρέχον οικονομικό 
έτος η δαπάνη ανέρχεται στο ποσό των είκοσι τριών εκα¬ 
τομμυρίων δρχ. (23.000.000), η οποία θα καλυφθεί από 


τις πιστώσεις του Φ. 220 ΚΑΕ 5184 «Δαπάνες αντιμετώπι¬ 
σης αναγκών εφαρμογής νέων προγραμμάτων και δρα¬ 
στηριοτήτων (για κατανομή)» του προϋπολογισμού του 
Υπουργείου Υγείας και Πρόνοιας. 

Για το επόμενο έτος η δαπάνη θα καλυφθεί από τις πι¬ 
στώσεις του ιδίου φορέα και ΚΑΕ. 

6. Την αριθμ. 5803/13-11-1998 (ΦΕΚ 1178/13-11-98) κοι¬ 
νή απόφαση του Πρωθυπουργού και του Υπουργού Υγεί¬ 
ας και Πρόνοιας «Ανάθεση αρμοδιοτήτων στους Υφυ¬ 
πουργούς Υγείας και Πρόνοιας Νικ. Φαρμάκη και Θεόδω¬ 
ρο Κοτσώνη». 

7. Την αριθμ. 1107147/1239/0006Α/4-10-96 απόφαση 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών», (ΦΕΚ 922/96 τ. Β'). 

8. Τηναρ. Γ2α/οικ. 4108/88 (ΦΕΚ 546/88 τ. Β’) Απόφαση 
«Κανονισμός Λειτουργίας ΚΠΣ και ΚΒΣ». 

9. Την Γ2/οικ. 992/88 (ΦΕΚ 116/88 τ. Β') Υπουργική Από¬ 
φαση «Τροποποίηση και συμπλήρωση του Κανονισμού 
Λειτουργίας των Κρατικών Παιδικών Σταθμών». 

10. Την αριθμ. Π2β/2827/97 (ΦΕΚ637/97τ. Β') Απόφαση 
«Πρότυπος Κανονισμός Λειτουργίας Δημοτικών Νομικών 
Προσώπων Παιδικών και Βρεφονηπιακών Σταθμών». 

11. Την ανάγκη εξυπηρέτησης των νηπίων και βρεφών 
που οι μητέρες τους εργάζονται κατά τις απογευματινές 
ώρες, αποφασίζουμε: 

Άρθρο 1 

Εφαρμογή Προγράμματος 

1. Την εφαρμογή Προγράμματος απογευματινής λει¬ 
τουργίας Βρεφονηπιακού Σταθμού στο Δήμο Αγίας Πα¬ 
ρασκευής με την συνεργασία του Υπουργείου Υγείας και 
Πρόνοιας και του εν λόγω Δήμου. 

2. Το πρόγραμμα θα είναι διετούς διάρκειας ήτοι έως 
και τον Ιούλιο του 2002. 

3. Η απογευματινή λειτουργία του Βρεφονηπιακού 
Σταθμού του Δήμου θα αρχίζει στις 4 το απόγευμα και θα 
λήγει στις 8 ή στις 9 το βράδυ και στα παιδιά θα προσφέ- 
ρεται και φαγητό. 

4. Το πρόγραμμα θα λειτουργήσει με παιδαγωγικό προ¬ 
σωπικό (ΤΕΙ Βρεφονηπιοκομίας ) και Βοηθητικό Προσω¬ 
πικό (Μάγειρα - Καθαρίστρια) που θα προσληφθεί από τη 
Δημοτική επιχείρηση. Η αναλογία Παιδαγωγικού Προσω¬ 
πικού θα είναι 1 Νηπιαγωγός (ή Βρεφονηπιοκόμος ) ανά 
25 νήπια και 1 Βρεφονηπιοκόμος ανά 5 βρέφη. 

Άρθρο 2 

Επιδίωξη Προγράμματος 

Επιδίωξη του Προγράμματος είναι η φύλαξη νηπίων και 
βρεφών εργαζομένων μητέρων με βάρδιες ή με διακε¬ 
κομμένο ωράριο, οι οποίες δεν μπορούν ν’ ασκήσουν την 
απαραίτητη φροντίδα, επιμέλεια και αγωγή στα παιδιά 
τους κατά τις απογευματινές ώρες. 

Άρθρο 3 

Εποπτεία 

Η εφαρμογή του Προγράμματος τελεί υπό την άμεση 
εποπτεία του Υπουργείου Υγείας και Πρόνοιας και ασκεί¬ 
ται από την αρμόδια Δ/νση Προστασίας και Αγωγής Οικο¬ 
γένειας και Παιδιού, καθώς και από την οικεία Περιφέ¬ 
ρεια. 

Άρθρο 4 

Οικονομική ενίσχυση του Προγράμματος 

Γιατην εφαρμογή του Προγράμματος θα επιχορηγηθεί 
ο Δήμος Αγίας Παρασκευής με το ποσό των είκοσι τριών 

εκατομμυρίων (23.000.000) δρχ. από τις με Φ. 220 ΚΑΕ 
5184 πιστώσεις του προϋπολογισμού εξόδων οικονομι¬ 
κού έτους 2000 του Υπουργείου Υγείας και Πρόνοιας που 
θα μεταφερθούν στον προϋπολογισμό του Υπουργείου 
Εσωτερικών, Δημόσιας Διοίκησης και Αποκέντρωσης Φ. 
120 ΚΑΕ 2229 «Επιχορηγήσεις σε Ο.Τ.Α, για λοιπούς σκο¬ 
πούς» . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Θ. ΚΟΤΣΩΝΗΣ 

Αριθ. 489 Φ. 109.1 (10) 

Ίδρυση Πυροσβεστικών Κλιμακίων 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α.Του άρθρου 4του Ν. 2612/1998 «Ανάθεση της δασο¬ 
πυρόσβεσης στο Πυροσβεστικό Σώμα και άλλες διατά¬ 
ξεις» (Α' 112). 

β. Του άρθρου 11 παρ.4 & 7του Ν.1481/1984 «Οργανι¬ 
σμός Υπουργείου Δημόσιας Τάξης» (Α' 152), όπως το άρ¬ 
θρο αυτό αντικαταστάθηκε από την παρ.1 του άρθρου 1 
του Ν. 1590/1986. 

γ.Του άρθρου 1 παρ.2του Ν.1590/1986 Τροποποίηση 
διατάξεων του Ν.1481/1984 «Οργανισμός Υπουργείου 
Δημόσιας Τάξης και άλλες διατάξεις» (Α' 49). 

δ.Του Π .Δ. 137/1986 «Συγκρότηση της Γενικής Γραμμα- 
τείας Δημόσιας Τάξης σε Υπουργείο Δημόσιας Τάξης» (Α' 
51). 

ε.Του άρθρου 29 Ατού Ν.1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27 του Ν.2081/1992 (Α' 154) και αντικαταστάθηκε 
με το άρθρο 1 παρ.2του Ν.2469/1997 (Α'38). 

στ.Του άρθρου 22 του Ν. 2362/95 «Περί Δημοσίου Λο¬ 
γιστικού κ.λ.π.» (Α'247). 

ζ. Της 1107147/1239/0006 Α /4-10-1996 κοινής απόφα¬ 
σης του Πρωθυπουργού και Υπουργού Οικονομικών (Β' 
922). 

2. Το γεγονός ότι από τις διατάξεις της παρούσης από¬ 
φασης προκαλείται ετήσια οικονομική επιβάρυνση του 
Κρατικού Προϋπολογισμού που ανέρχεται στο ποσό των 
91.000.000 δρχ. περίπου. Η δαπάνη αυτή για το τρέχον οι¬ 
κονομικό έτος ανέρχεται στο ποσό των 86.000.000 δρχ. 
περίπου και θα καλυφθεί από τις εγγεγραμμένες πιστώ¬ 
σεις στον προϋπολογισμό του Υπουργείου Δημόσιας Τά¬ 
ξης υπό Ε.Φ. 43-120 και Κ.Α.Ε. 0312, 0356, 0361, 0414, 
0421, 0424, 0433, 0439, 0521, 0721, 0722, 0824, 0831, 
0832 και 1111. Για τα επόμενα 5 οικονομικά έτη η δαπάνη 
αυτή θα καλυφθεί από πιστώσεις που θα εγγραφούν στον 
ανωτέρω προϋπολογισμό στους αντίστοιχους Κ.Α.Ε. 

3. Την ανάγκη Ίδρυσης Πυροσβεστικών Κλιμακίων για 
την εξασφάλιση ικανοποιητικότερου βαθμού πυροπρο¬ 
στασίας της χώρας, αποφασίζουμε: 

Άρθρο 1 

1. Ιδρύονται Πυροσβεστικά κλιμάκια κατά νομό ως ακο¬ 
λούθως: 

1. ΝΟΜΟΣ ΚΟΡΙΝΘΙΑΣ 

Ευρωστίνη (Ροζενά) 


2. ΝΟΜΟΣ ΣΕΡΡΩΝ 

Νέα Ζίχνη 

3. ΝΟΜΟΣ ΡΕΘΥΜΝΟΥ 

Πέραμα (Επαρχία Μηλοποτάμου) 

2.Τα ανωτέρω Πυροσβεστικά Κλιμάκια είναι Περιφερει¬ 
ακές Υπηρεσίες του Πυροσβεστικού Σώματος, κατά την 
έννοια της παρ.3του άρθρου 2του Π.Δ210/1992 (Α'99), 
υπάγονται διοικητικά και επιχειρησιακά στους αρμόδιους 
κατά τόπο Πυροσβεστικούς Σταθμούς, στελεχώνονται 
από πυροσβεστικό προσωπικό, που λαμβάνεται από την 
υπάρχουσα δύναμη του Σώματος και από ιδιώτες που 
προσλαμβάνονται κατά τις κείμενες διατάξεις ως πυρο¬ 
σβέστες εποχικής απασχόλησης με σχέση εργασίας ορι¬ 
σμένου χρόνου και εφοδιάζονται με μηχανολογικό ή άλλο 
εξοπλισμό, υλικά και μέσα από τα διατιθέμενα σήμερα 
στο Σώμα. Στα Κλιμάκια αυτά μπορούν να παρέχουν τις 
υπηρεσίες τους και εθελοντές πυροσβέστες σύμφωνα με 
τις διατάξεις του Ν. 1951/1991 (Α'84). Προϊστάμενοι των 
Πυροσβεστικών Κλιμακίων τοποθετούνται βαθμοφόροι 
Παραγωγικών Σχολών του Σώματος. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβέρνησης. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 9 Μαρτίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

Ν. ΧΡΙΣΤΟΔΟΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ 

Αριθ. 56624 Φ. 109.1 (11) 

Ίδρυση Πυροσβεστικών Κλιμακίων 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 4του Ν. 2612/1998 «Ανάθεση της δασο¬ 
πυρόσβεσης στο Πυροσβεστικό Σώμα και άλλες διατά¬ 
ξεις» (Α' 112). 

β. Του άρθρου 11 παρ.4 &7του Ν.1481/1984 «Οργανι¬ 
σμός Υπουργείου Δημόσιας Τάξης» (Α' 152), όπως το άρ¬ 
θρο αυτό αντικαταστάθηκε από την παρ.1 του άρθρου 1 
του Ν. 1590/1986. 

γ. Του άρθρου 1 παρ.2του Ν.1590/1986 «Τροποποίηση 
διατάξεων του Ν.1481/1984 «Οργανισμός Υπουργείου 
Δημόσιας Τάξης και άλλες διατάξεις» (Α' 49). 

δ. Του Π .Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α 51). 

ε. Του άρθρου 29 Ατού Ν.1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27 του Ν.2081/1992 (Α' 154) και αντικαταστάθηκε 
με το άρθρο 1 παρ.2του Ν.2469/1997 (Α'38). 

στ. Του άρθρου 22 του Ν. 2362/95 «Περί Δημοσίου Λο¬ 
γιστικού κ.λ.π.» (Α'247). 

2. Της 1107147/1239/0006 Α74-10-1996 κοινής απόφα- 

σης του Πρωθυπουργού και Υπουργού Οικονομικών (Β' 
922). 

3. Το γεγονός ότι από τις διατάξεις της παρούσης από¬ 
φασης προκαλείται ετήσια οικονομική επιβάρυνση του 
Κρατικού Προϋπολογισμού που ανέρχεται στο ποσό των 
660.000.000 δρχ. περίπου. Η δαπάνη αυτή για το τρέχον 
οικονομικό έτος ανέρχεται στο ποσό των 630.000.000 
δρχ. περίπου και θα καλυφθεί από τις εγγεγραμμένες πι¬ 
στώσεις στον προϋπολογισμό του Υπουργείου Δημόσιας 
Τάξης υπό Ε.Φ. 43-120 και ΚΑΕ 0312, 0356, 0361, 0414, 
0421, 0424, 0433, 0439, 0521, 0721, 0722, 0824, 0831, 
0832 και 1111. Για τα επόμενα 5 οικονομικά έτη η δαπάνη 
αυτή θα καλυφθεί από πιστώσεις που θα εγγραφούν στον 
ανωτέρω προϋπολογισμό, με αντίστοιχη μείωση άλλων 
λειτουργικών δαπανών. 

4. Την ανάγκη Ίδρυσης Πυροσβεστικών Κλιμακίων για 
την εξασφάλιση ικανοποιητικότερου βαθμού πυροπρο¬ 
στασίας της χώρας, αποφασίζουμε: 

Άρθρο 1 

1. Ιδρύονται Πυροσβεστικά Κλιμάκια κατά Νομό ως 
ακολούθως: 

ΝΟΜΟΣ ΈΒΡΟΥ 
Δίκαια 

ΝΟΜΟΣ ΓΡΕΒΕΝΩΝ 

1. Δεσκάτη 

2. Περιβόλι 

ΝΟΜΟΣ ΙΩΑΝΝΙΝΩΝ 
1 .Δελβινάκι 
2. Μηλιωτάδες 

ΝΟΜΟΣ ΛΑΡΙΣΑΣ 
Φάρσαλα 

ΝΟΜΟΣΡΕΘΥΜΝΗΣ 

1. Σπήλι 

2. Γαράζο 

ΝΟΜΟΣ ΑΡΤΑΣ 
Αστροχώρι 

ΝΟΜΟΣ ΔΩΔΕΚΑΝΗΣΟΥ 
Απόλλωνος Ρόδου 

ΝΟΜΟΣ ΦΩΚΙΔΑΣ 
Πολύδροσο 

ΝΟΜΟΣ ΣΕΡΡΩΝ 
Ροδολίβος 

ΝΟΜΟΣ ΚΕΡΚΥΡΑΣ 
Γάϊος Παξοί 


ΝΟΜΟΣ ΦΘΙΩΤΙΔΑΣ 
Άγιος Κωνσταντίνος 

ΝΟΜΟΣ ΚΑΣΤΟΡΙΑΣ 
Νεστόριο 

ΝΟΜΟΣ ΠΡΕΒΕΖΗΣ 
Θεσπρωτικό 

ΝΟΜΟΣ ΚΙΛΚΙΣ 
Μουριές 

ΝΟΜΟΣ ΗΜΑΘΙΑΣ 
Βεργίνα 

ΝΟΜΟΣ ΤΡΙΚΑΛΩΝ 
Οιχαλίας 

ΝΟΜΟΣ ΚΥΚΛΑΔΩΝ 

1. Θήρας (Φηρά) 

2. Τήνου 

ΝΟΜΟΣ ΡΟΔΟΠΗΣ 
Ίασμος 

2.Τα ανωτέρω Πυροσβεστικά Κλιμάκια είναι Περιφερει¬ 
ακές Υπηρεσίες του Πυροσβεστικού Σώματος, κατά την 
έννοια της παρ.3του άρθρου 2 του Π.Δ210/1992 (Α' 99), 
υπάγονται διοικητικά και επιχειρησιακά στους αρμόδιους 
κατά τόπο Πυροσβεστικούς Σταθμούς, στελεχώνονται 
από πυροσβεστικό προσωπικό, που λαμβάνεται από την 
υπάρχουσα δύναμη του Σώματος και από ιδιώτες που 
προσλαμβάνονται κατά τις κείμενες διατάξεις ως πυρο¬ 
σβέστες εποχικής απασχόλησης με σχέση εργασίας ορι¬ 
σμένου χρόνου και εφοδιάζονται με μηχανολογικό ή άλλο 
εξοπλισμό, υλικά και μέσα από τα διατιθέμενα σήμερα 
στο Σώμα. Στα Κλιμάκια αυτά μπορούν να παρέχουν τις 
υπηρεσίες τους και εθελοντές πυροσβέστες σύμφωνα με 
τις διατάξεις του Ν.1951/1991 (Α'84). Προϊστάμενοι των 
Πυροσβεστικών Κλιμακίων τοποθετούνται βαθμοφόροι 
Παραγωγικών Σχολών του Σώματος. 

Άρθρο 3 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβέρνησης. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 9 Μαρτίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

Ν. ΧΡΙΣΤΟΔΟΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




